stanford-oval/wikipedia huggingface dataset:
Dazhou

| Dazhou (达州市, Dázhōu Shì) |
| --- | --- |
 Dazhoun sijainti Sichuanissa, alla sijainti Kiinassa.
 Dazhou
 Koordinaatit: 31.216°N, 107.497°E 
Valtio:  Kiina
Maakunta:  Sichuan
Hallinto:  
 – Hallinnon tyyppi:  Prefektuuritason kaupunki
Pinta-ala  ():  
 – Kokonaispinta-ala:  16 579,87 km²
Väkiluku (2010)  ():  5 468 097
 – Väestötiheys:  329,8 as./km²
 – Metropolialue:  1 589 435
Aikavyöhyke:  UTC+8
Postinumero:  635000
Suuntanumero(t):  +86 (0)818
 
 www.dazhou.gov.cn 
 Kaupungintalo: 36 Jinlan Lu, Tongchuanin piiri, Dazhou 
Infobox OKVirheellinen NIMI-arvo: 
Dazhou (kiin. 达州市, pinyin: Dázhōu Shì) on prefektuuritason kaupunki Kiinan kansantasavallan Sichuanin maakunnan itäosassa, linnuntietä noin 335 kilometriä Chengdusta itään. Vuonna 2010 Dazhoun asukasluku oli 5,468 miljoonaa.
Dazhou rajoittuu idässä Chongqingin maakuntatason suurkaupunkiin. Lounaassa Dazhoun naapurina on Guang’anin, lännessä Nanchongin, luoteessa Bazhongin, sekä pohjoisessa Hanzhongin ja Ankangin prefektuuritason kaupungit.
Dazhoun piirikuntatason jako, alueet 1 ja 3 ovat Dazhoun kaupunkipiirejä.
Piirikuntatasolla Dazhou jakautuu kahteen kaupunkipiiriin (joiden muodostaman varsinaisen kaupungin asukasluku on 1,589 milj.), piirikuntatason kaupunkiin ja neljään piirikuntaan. Osat ovat seuraavat (numerointi kuten kuvassa):
Dazhoun seudun kirjallinen historia alkaa Danggun piirikunnan perustamisesta vuonna 314 eaa. Sittemmin siitä tuli hallinnollinen keskus ja myös prefektuurin keskus. Tang-dynastian aikana paikkakunnan nimi muutettiin Tongzhouksi. Song-dynastian aikana nimi palasi Dazhouksi. Nykyisen prefektuuritason kaupungin aseman se sai vuonna 1999, jolloin kaupunki erotettiin Bazhongista.
Aiheesta muualla

Kuvia tai muita tiedostoja aiheesta Dazhou Wikimedia Commonsissa
Dazhou City Overview (Arkistoitu – Internet Archive) (englanniksi) (51766.com)
Dazhou City Information (erityisesti talouspainotus) (englanniksi) (chinaknowledge.com)
China Postal Code Sichuan Province (prefektuuri ja piirikuntataso) (englanniksi) (youbianku.com)
Dikotomia

Dikotomia (kahtiajako tai kahtiajakautuneisuus) tarkoittaa kohteiden kahtiajakamista sen mukaan, onko niillä jokin ominaisuus vai ei. Jokainen kokonaisuuden osa kuuluu siis jompaankumpaan ja vain jompaankumpaan puoleen tätä kahtiajakoa. Jaon kaksi osaa ovat usein hyvin erilaisia ja niistä on käytettävissä termi "vastapuolet".
Blackie Koskela

Hilda Koskelo, käytti kirjailijanimeä Blackie Koskela (15. lokakuuta 1893 Nurmes – 25. maaliskuuta 1980 Helsinki) oli suomalainen kirjailija.
Nurmeksen Ylikylässä syntynyt Koskelo muutti vanhemman veljensä kanssa siirtolaiseksi Yhdysvaltoihin vuonna 1913. Yhdysvalloissa hän työskenteli muun muassa liikealalla ja koettuaan uskonnollisen herätyksen hän siirtyi Pelastusarmeijan palvelukseen.  Koskelo palasi Suomeen 1931 ja toimi sitten lehtien avustajana ja kirjoitti myös Blackie Koskelan nimellä useita kirjoja suomalaisten siirtolaisten elämästä Yhdysvalloissa.
Teoksia

Taaloja tavoittelemassa.   Pellervo-seura 1948
Amerikan perintö.   Kuva ja sana 1949
Kapteeni Helena.   Kuva ja sana 1950
Heikki tuli Amerikasta: kolminäytöksinen kansannäytelmä.  Karisto 1950
Lähimmäiset: kaksinäytöksinen näytelmä.  Karisto 1951
Juuret: yksinäytöksinen kansannäytelmä.  Karisto 1952
Vaaralle nousee sumu.  Karisto 1954
Intia - vastakohtien maa : pelastusarmeijan Brigadöörin Hilma Mäntylän kokemuksia.   Kirjapaja 1956
Merapi apu.   Kirjapaja 1962
Dikson

Dikson voi viitata seuraaviin:
Dikson, kaupunkityyppinen taajama Pohjois-Venäjällä Karanmeren rannalla
Diksoninsaari, saari Karanmeressä Pohjois-Venäjällä
Dikson, lentokenttä Diksoninsaarella
Dikson, satamajäänmurtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dikson”, voi hakea sivunnimihaulla, laajalla sivunnimihaulla tai tekstihaulla.
Bill Richards

William Francis Caven "Bill" Richards (28. maaliskuuta 1923 Ottawa – 28. helmikuuta 1995 Scarborough) oli kanadalainen viulisti, säveltäjä ja sovittaja. Hän opiskeli pianonsoittoa Herbert Sandersin johdolla Ottawassa sekä viulunsoittoa David Shuttleworthin ja Jack Cavillin johdolla Torontossa. Torontossa hän myös suoritti jatko-opintoja viulunsoitossa Broadus Farmerin johdolla vuonna 1939, Elie Spivakin johdolla 1946 ja Albert Pratzin johdolla 1950-luvun puolessavälissä. Hän aloitti ammattimaisen uransa 8-vuotiaana soittamalla viulusooloja radiossa. Vuonna 1942 hän liittyi laivastoon, ja vuosina 1943–1945 hän oli orkesterin jäsenenä Meet the Navy -sarjassa.
Myöhemmin Richards työskenteli monissa CBC:n tuotannoissa säveltäjänä, juontajana, sovittajana, orkesterinjohtajana ja musiikillisena johtajana. Hän sävelsi myös muun muassa huilukvarteton (1964). Häntä kuullaan Moe Koffmanin, Catherine McKinnonin, Anne Murrayn ja Gordon Lightfootin levytyksillä. Hänen tyttärensä on Judi Richards.
Brenton Price Dutton

Brenton Price Dutton (s. 20. maaliskuuta 1950 Saskatoon) on kanadalainen säveltäjä, tuubansoittaja ja musiikkipedagogi. Hän valmistui Oberlinin musiikkikonservatoriosta musiikin kandidaatin arvolla 1975 ja maisterin arvolla 1976. Hän soitti tuubaa muun muassa Québecin sinfoniaorkesterissa ennen liittymistään San Diegon sinfoniaorkesteriin vuonna 1981. Hän on opettanut useissa eri opinahjoissa, kuten San Diegon osavaltionyliopistossa.
Duttonin tuotantoon kuuluu Tuubasarja (1983), useita sinfonioita ja Carnival of Venice vaskikvintetille (1983).
Crouzonin oireyhtymä

Crouzonin oireyhtymästä kärsivä vauva
Crouzonin oireyhtymä on kallon- ja kasvonluiden kasvuhäiriö, joka esiintyy noin neljällä 100 000 vastasyntyneestä. Oireiston aiheuttaa 10. kromosomin pitkän käsivarren FGFR2- tai FGFR3-geenin mutaatio. FGFR2-geenin sama mutaatio johtaa suvusta riippuen joko Crouzonin tai Pfeifferin oireyhtymään. Crouzonin oireyhtymä periytyy vallitsevasti autosomissa. Vähän yli puolessa tapauksista on kyse uudesta mutaatiosta.
Oireistolle ominaista on kallonluiden liian varhainen yhteen kasvaminen, jolloin pään muodosta tulee poikkeava. Tilaan liittyy erilaisia oireita ja komplikaatioita. Esimerkiksi keskikasvojen poikkeavan kehityksen takia voi ilmetä hengitysvaikeuksia. Oireiden vaikeusaste kuitenkin vaihtelee. Monesti oireyhtymä paljastuu heti tai pian lapsen syntymän jälkeen siihen liittyvien matalien silmäkuoppien ja ulkonevien silmien takia. Jos oireet ovat lieviä, diagnoosin voi saada ehkä vasta aikuisiällä,.
Oireyhtymää hoidetaan leikkauksin. Hoitamattomana oireisto voi johtaa esimerkiksi sokeutumiseen, koska hoitamattomana aivoihin kohdistuva paine voi kasvaessaan vahingoittaa näköhermoa.
Crouch Hillin rautatieasema

| Crouch Hill |
| --- | --- |

Perustiedot
Lyhenne:  CRH
Rataosa:  Gospel Oak to Barking Line
Sijainti:  51°34′16.7″N, 0°07′01.6″W
Osoite:  Crouch Hill, Stroud Green, Suur-Lontoo, N4 4AU
Kunta:  Islington, Lontoo
Valtio:  Yhdistynyt kuningaskunta
Avattu:  21. heinäkuuta 1868
Liikenne
Käyttäjiä (v.):  469 790 (2017–2018)
Liikennöitsijä(t):  London Overground
Vaihtoyhteydet:  linja-auto W7
Asemarakennus
Tyyppi:  pinta-asema
Lipunmyynti:  automaatti
Ratapiha
Raiteisto:  2 laituriraidetta
Aiheesta muualla
 Wikimedia Commons 
Crouch Hillin rautatieasema on London Overgroundin asema Islingtonin kaupunkipiirissä Lontoossa. Se sijaitsee  Gospel Oak to Barking Linen varrella Upper Hollowayn ja Harringay Green Lanesin asemien välissä. Upper Hollowayn asema on Oyster-matkakortin vyöhykkeellä 3.
Crouch Hillin asema avattiin 21. heinäkuuta 1868, suljettiin 31. tammikuuta 1870 ja avattiin uudelleen jo 1. lokakuuta samana vuonna. Sitä käytti noin 470 000 matkustajaa kaudella 2017–2018.
Asema vuonna 1994
Aseman sisäänkäynti
Bašmakovo

Bašmakovon vaakuna
Bašmakovo (ven. Башмако́во) on kaupunkimainen taajama Penzan alueella Venäjällä. Se sijaitsee Moskovan, Penzan ja Samaran välisen rautatien varrella 170 kilometriä Penzasta länteen. Taajama on Bašmakovon piirin hallinnollinen keskus. Asukkaita on 9 500 henkeä (vuonna 2009).
Paikkakunta on saanut alkunsa vuonna 1874 rakennetusta rautatieasemasta. Vuonna 1959 se sai kaupunkimaisen taajaman statuksen. Nykyään Bašmakovossa toimii suurkanala, elintarvike- ja rakennusteollisuutta. Taajamassa on kaksi keskikoulua, lasten musiikkikoulu, ammattikoulu, piirin kulttuuritalo, kaksi kirjastoa, poliklinikka ja piirisairaala. Nähtävyyksiin kuuluvat asemarakennukset ja vuonna 1895 pystytetty arkkienkeli Mikaelin kirkko. Lähistöllä on muinaisia kurgaanihautoja.
Aiheesta muualla

Bašmakovo Penzan alueen tietosanakirjassa[vanhentunut linkki] (venäjäksi)
Penzenskaja oblast: godora, vesi, ljudi (Arkistoitu – Internet Archive) (venäjäksi)
Dario Simoni

Dario Simoni (1901 – 23. toukokuuta 1984) oli yhdysvaltalainen elokuvalavastaja. Hän voitti kaksi Oscar-palkintoa parhaasta lavastuksesta elokuvista Arabian Lawrence (1962) ja Tohtori Zivago (1965) ja oli ehdolla palkinnon saajaksi elokuvista Tuska ja hurmio (1965) ja Kuinka äkäpussi kesytetään (1967).
Aiheesta muualla

Dario Simoni IMDb.com (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dario Simoni
Käännös suomeksi
Borealophitecus

| Borealophitecus Luomuhappo |
| --- | --- | --- |

Studioalbumin tiedot
 Julkaistu: 22. joulukuuta 2005
 Formaatti: C-kasetti
 Tuottaja(t): Luomuhappo
 Tyylilaji: psytrance, suomisaundi
 Levy-yhtiö: Freakdance
Luomuhapon muut julkaisut
| Pog-o-Matic Pogómen 3000000 2004 | Borealophitecus 2005 | Pallit ja sielu 2012 |
Borealophitecus on suomalaisen psytrance-artisti Luomuhapon kolmas albumi. Se julkaistiin 22. joulukuuta 2005 Freakdance Recordsin kautta. Albumi oli saatavilla fyysisenä äänitteenä ainoastaan kasettina 100 kopion rajoitetulla painoserällä ja on sittemmin loppuunmyyty. Albumi on yhtä kappaletta lukuun ottamatta imuroitavissa ilmaiseksi mp3-muodossa Freakdance Recordsin kotisivuilta.
Kappaleet > A-puoli

Gatman
Roosa Alisa ja Osku joi mun vikat kossut
Maailman paras jätkä
Midihikipaja (extended)
Swamp Thing (remix)
Kappaleet > B-puoli

Exploding Sausages
Huuma 2003
Festareilla vol 1
Lintukoto
Suurmies Dub
(salainen bonusraita, vain kasetilla)
Brenta

Brenta voi viitata seuraaviin:
Brenta, joki Italiassa
Brenta, kunta Italiassa
Brenta, vuoristo Italiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brenta”, voi hakea sivunnimihaulla, laajalla sivunnimihaulla tai tekstihaulla.
Dick Taylor

Dick Taylor The Pretty Thingsin konsertissa 2013.
Dick Taylor esiintymässä vuonna 1999.
Richard Clifford ”Dick” Taylor (s. 28. tammikuuta 1943 Dartford) on brittiläinen rock-kitaristi. Hänet tunnetaan vuonna 1964 toimintansa aloittaneen The Pretty Things -yhtyeen perustajajäsenenä.
Ennen The Pretty Thingsiä Taylor oli jo ehtinyt olla The Rolling Stones -yhtyeen ensimmäinen basisti; hän liittyi yhtyeeseen 1962 mutta jätti sen jo samana vuonna. Taylorin seuraajaksi tuli Bill Wyman. Hän ei ehtinyt osallistua yhdenkään Rolling Stonesin kappaleen levytykseen.
Dario Minieri

| Dario Minieri |
| --- | --- |
 Dario Minieri vuoden 2007 WSOP:ssa.
Henkilötiedot
Kansalaisuus:   Italia
Pokerinpelaaja
WSOP-voitot:  1
WSOP-rahasijat:  4 
WPT-voitot:  0
EPT-voitot:  0
Turnausansiot (USD):  1 509 298
Päivitetty:  2. kesäkuuta 2009
Aiheesta muualla
www.dariominieri.com
Dario Minieri (s. 1985) on italialainen pokeriammattilainen. Hän on voittanut urallaan yhden World Series of Poker -turnauksen ja edustaa PokerStars-nettipokerihuonetta.
Kuten useat muutkin nykyisistä pokeriammattilaisista (muun muassa David Williams ja Noah Boeken) Minieri aloitti korttipeliuransa menestyneenä Magic: The Gathering -pelaajana. Pelaaminen vei niin paljon aikaa, että Minieri keskeytti psykologian opintonsa yliopistossa. Hän alkoi myös pelata pokeria internetissä.
Minieri oli vuoden 2005 Italian pokerimestaruuskilpailuissa neljäs 500 euron pot limit holdem ja 1000 euron no limit holdem -turnauksissa. Hän alkoi menestyä erityisesti internetissä ja saavutti vuonna 2006 ensimmäisenä pelaajana PokerStarsilla niin paljon pelaajapisteitä, että niillä oli mahdollistaa ostaa Porsche. Vuonna 2006 hän teki myös läpimurtonsa liveturnauksissa oltuaan rahoilla WSOP:n pääturnauksessa ja sijoituttuaan kolmanneksi Badenin EPT-osakilpailussa.
Vuoden 2007 WSOP:ssa Minieri saavutti kaksi rahasijaa. WSOP:n pääturnauksessa hän oli johdossa kolmannen päivän jälkeen, mutta putosi lopulta sijalla 96. Seuraavana vuonna Minieri oli kahdesti EPT:ssä kolmas: San Remossa hän ansaitsi sijoituksestaan 287 600 euroa ja Varsovassa 123 162 euroa. Minieri voitti ensimmäisen WSOP-rannekkeensa 2 500 dollarin no limit holdem -turnauksesta vuoden 2008 WSOP:ssa. Voitto 1 012 pelaajan joukossa toi 528 418 dollarin ykköspalkinnon.
Kesäkuussa 2009 Minierin pokeriuran turnausvoitot ylittivät 1,5 miljoonaa dollaria. Hän oli mukana High Stakes Poker -pokeriohjelman viidennellä tuotantokaudella.
Aiheesta muualla

Viralliset kotisivut
Esittelysivu PokerStars.com:lla (Arkistoitu – Internet Archive) (suomeksi)
Dario Minieri The Hendon Mob Poker Databasessa (englanniksi)
Dick Whittinghill

Dick Whittinghill (3. maaliskuuta 1913 Helena, Montana – 24. tammikuuta 2001 Los Angeles, Kalifornia) oli yhdysvaltalainen näyttelijä, muusikko ja radio-DJ.
Whittinghill toimi Tommy Dorseyn big bandin solistina 1930-luvulla. Toisen maailmansodan aikana hän palveli luutnanttina Yhdysvaltain puolustusvoimien radioverkossa tiskijukkana. Sodan jälkeen hän työskenteli ensin helenalaisella KPFA-asemalla, jolta siirtyi Los Angelesiin, aluksi KIEV- ja sittemmin KGFJ-asemalle. Vuonna 1950 Whittinghall siirtyi KMPC:lle, jolla ollessaan hänestä tuli Los Angelesin merkittävin radiopersoona aina eläkkeelle jäämiseensä vuoteen 1979 asti. Vuonna 1982 Whittinghall palasi radioon KPRZ-asemalle, mutta ei enää pystynyt saavuttamaan entistä suosiotaan takaisin.
Dick Whittinghill on saanut tähden Hollywood Walk of Famelle ja hänet on nimetty Radio Hall of Fameen.
Breheimenin kansallispuisto

Kartta Etelä-Norjan kansallispuistoista, Breheimenin kansallispuisto merkitty luvulla 32.
Breheimenin kansallispuisto on kansallispuisto Opplandin ja Sognin ja Fjordanen läänien alueella Norjassa. Kansallispuisto perustettiin vuonna 2009 ja sen pinta-ala on 1 691 km². Korkeimmat vuoret alueella ovat Nordre Hestbrepiggen (2 172 m) ja Tverrådalskyrkja (2 088 m).
Gamle Strynefjellsvegen
Tverrådalskyrkja
Bill Rebane

Bill Rebane (2010).
Bill Rebane (s. 8. helmikuuta 1937) on elokuvaohjaaja. Hän syntyi Riiassa, Latviassa, ja opiskeli viisitoistavuotiaaksi Saksassa. Sieltä hän lähti Yhdysvaltoihin, jossa hän on sittemmin luonut uransa.
Rebanen ensimmäinen ohjaustyö oli Monster A Go-Go (1965).
Rebane oli vuonna 2002 American Reform Partyn ehdokkaana Wisconsinin kuvernööriksi.
Aiheesta muualla

Bill Rebane Internet Movie Databasessa. (englanniksi)
Decade of Decay

| Decade of Decay Sarcófago |
| --- | --- | --- |

Kokoelmalevyn tiedot
 Äänitetty : 1987 – 1994 Drama & Polifonia Studio, Belo Horizonte, Brasilia
 Julkaistu: marraskuu 1995
 Tyylilaji: black metal thrash metal death metal
 Kesto: 01.12.18
 Levy-yhtiö: Cogumelo Records
Sarcófagon muut julkaisut
| Hate 1994 | Decade of Decay 1995 | The Worst 1997 |
Decade of Decay on vuonna 1995 julkaistu, brasilialaisen metalliyhtye Sarcófagon kymmenvuotista uraa juhlistanut kokoelma-albumi. Se sisältää yhtyeen parhaita kappaleita vuosilta 1987–1994.
Kappaleet

"The Lost Of Innocence" – 01:29
"Orgy Of Flies" – 04:42
"Hate" – 01:57
"The God's Faeces" – 03:53
"Song For My Death" – 02:27
"Midnight Queen" – 06:13
"Screeches From The Silence" – 03:47
"Piercings" – 04:55
"Crush, Kill, Destroy" – 05:27
"Nightmare" – 06:41
"Rotting" – 07:00
"I.N.R.I." – 02:05
"Desecration Of Virgin" – 01:57
"Recrucify" – 02:27
"The Black Vomit" – 02:32
"Satanic Lust	02:53"
"Christ's Death" – 03:15
"The Anal Rape Of God" – 00:36
"Satanas" – 02:24
"Third Slaughter" – 05:38
Daze (kappale)

| ”Daze” Poets of the Fall |
| --- | --- | --- |

Singlen tiedot
 Albumilta: Jealous Gods
 Julkaistu: 22. elokuuta 2014
 Formaatti: CD single
 Tyylilaji: alternative rock
 Levy-yhtiö: Insomniac
Poets of the Fallin muut singlet
| ”The Lie Eternal” 2012 | ”Daze” 2014 | ”Love Will Come to You” 2015 |
Daze on suomalaisen Poets of the Fall -yhtyeen single. Kappale on mukana myös Poets of the Fallin vuoden 2014 albumilla Jealous Gods.
Kappaleet

Daze
Daze (Short Version)
King of Fools (Unplugged Studio Live)
Cradled in Love (Live)
Aiheesta muualla

Daze discogs.com -sivustolla
Poets of the Fall
| --- | --- |
Studioalbumit:   Signs of Life  Carnival of Rust  Revolution Roulette  Twilight Theater  Temple of Thought  Jealous Gods  Clearview  Ultraviolet  Ghostlight 
Kokoelmat:   Alchemy Vol.1 
Singlet:   ”Late Goodbye”  ”Lift”  ”Maybe Tomorrow is a Better Day”  ”Illusion & Dream”  ”Stay”  ”Carnival of Rust”  ”Sorry Go ’Round”  ”Locking Up the Sun”  ”The Ultimate Fling”  ”Diamonds for Tears”  ”Revolution Roulette”  ”The Voice Studio Live Sessions”  ”Dreaming Wide Awake”  ”War”  ”Given and Denied”  ”Can You Hear Me”  ”No End, No Beginning”  ”Cradled in Love”  ”The Happy Song”  ”Kamikaze Love”  ”The Lie Eternal”  ”Daze”  ”Love Will Come to You”  ”Choice Millionaire”  ”Drama for Life”  ”Children of the Sun”  ”False Kings”  ”Dancing on Broken Glass”  ”Partir avec moi”  ”Requiem for My Harlequin”
Courtney Lee

Courtney Lee vuonna 2009 New Jersey Netsin paidassa.
Courtney Lee (s. 3. lokakuuta 1985 Indianapolis, Indiana) on yhdysvaltalainen koripalloilija. Hän pelaa ammatikseen NBA-joukkue Dallas Mavericksissä. Lee varattiin vuoden 2008 NBA:n varaustilaisuudessa numerolla 22 Orlando Magiciin. Hän pelasi ennen NBA-uraansa Western Kentuckyn yliopistossa. Hän on 196 senttimetriä pitkä ja painaa 91 kiloa.
Yliopistoura

Lopetettuaan yliopistossa hän oli jaetulla ensimmäisellä sijalla Western Kentuckyn kaikkien aikojen parhaan pisteidentekijän Jim McDanielsin kanssa tekemällä yhteensä 2 238 pistettä. Hän pelasi yliopistojoukkueessaan yhteensä 3 957 minuuttia, aloitti 127 peliä, heitti vapaaheittonsa lähes 82:n prosentin tarkkuudella, heitti 245 kolmen pisteen heittoa, riisti pallon 242 kertaa, syötti korin 281 kertaa ja torjui vastustajan heiton 78 kertaa.
NBA-ura

Lee pelasi ensimmäisen kautensa NBA:ssa kaudella 2008–2009 Orlandon riveissä tehden runkosarjassa keskimäärin 8,4 pistettä, ottaen 2,3 levypalloa ja syöttäen 1,2 koriin johtanutta syöttöä ottelua kohden. Hän pelasi 77 ottelua aloittaen niistä 42. Orlando pääsi kyseisellä kaudella finaaleihin mutta hävisi Los Angeles Lakersille otteluvoitoin 4–1. Lee siirtyi Orlandosta New Jersey Netsiin 25. kesäkuuta 2009 yhdessä Rafer Alstonin ja Tony Battien kanssa vaihdossa Vince Carteriin ja Ryan Andersoniin. Lee pelasi New Jerseyssä vain kauden 2009–2010. Hän siirtyi 11. elokuuta 2010 neljän joukkueen välisessä kaupassa Houston Rocketsiin. Kahden Houstonissa pelatun kauden jälkeen hän siirtyi 20. heinäkuuta 2012 kolmen joukkueen välisessä kaupassa Boston Celticsiin ja teki nelivuotisen, 21,5 miljoonan dollarin arvoisen sopimuksen.
Tammikuussa 2014 Lee siirtyi Memphis Grizzliesiin, helmikuussa 2016 Charlotte Hornetsiin, kesällä 2016 New York Knicksiin ja tammikuussa 2019 Dallas Mavericksiin.
Muuta

Leellä on tatuointi, jossa lukee R.I.P. Danny Rumph. Se on omistettu hänen joukkuekaverilleen yliopistossa, joka kuoli pelikentälle.
Brent Spiner

| Brent Spiner |
| --- | --- |
 Brent Spiner vuonna 2016
Henkilötiedot
Syntynyt: 2. helmikuuta 1949 (ikä 75) Houston, Texas, Yhdysvallat
Ammatti:  näyttelijä
Puoliso:  Loree McBride (vih. 2001)
Lapset:  1
Näyttelijä
Taiteilijanimet:  Brent Jay Mintz
Aktiivisena:  1978—
Merkittävät roolit:   Bob Wheeler  (Harryn lakitupa)  Data  (Star Trek – uusi sukupolvi)  veli Adrian  (Warehouse 13) 
Aiheesta muualla
www.therealbrentspiner.com
IMDb 
Elonet
Brent Jay Spiner (s. 2. helmikuuta 1949 Houston, Texas) on yhdysvaltalainen näyttelijä. Parhaiten hänet tunnetaan Star Trek -televisiosarjasta ja -elokuvista, joissa hän näyttelee Enterprisen operaatioupseerina toimivaa androidi Dataa.
Toinen merkittävä rooli hänellä on ollut elokuvassa Independence Day – Maailmojen sota. Pienempiä rooleja Spiner on näytellyt muun muassa televisiosarjoissa Kova laki, Frendit, Deadly Games, Hulluna sinuun, Frasier, Joey, Äärirajoilla sekä elokuvissa Ihmeiden aika, Dude, Where’s My Car?, Vanhat herrat vesillä ja Lentäjä.
Spiner on kunnostautunut myös laulajana; hän julkaisi albumin Ol’ Yellow Eyes Is Back vuonna 1991.
Spiner ja Loree McBride menivät naimisiin vuonna 2001. Heillä on yksi lapsi, Jackson Spiner.
Aiheesta muualla

Brent Spiner Internet Movie Databasessa. (englanniksi)
Brent Spiner Elonetissä.
Cockney rhyming slang

Cockney rhyming slang on Lontoon murteen erityispiirre ja slangin muoto, jossa sana, johon halutaan viitata korvataan sen kanssa loppusoinnun muodostavalla kahden tai kolmen sanan ilmauksella. Cockney rhyming slangissa esimerkiksi sana ”look” muuttuu muotoon ”butcher’s hook”.
Erityispiirteitä

Usein itse loppusoinnun muodostava sana poistetaan, jolloin esimerkin sanaan ”look” viitataan pelkällä sanalla ”butcher’s”. Nykyään monet brittiläiset käyttävätkin pelkkää ilmaisua ”have a butcher’s”. Asiaan perehtymättömän saattaa olla hyvin vaikeaa ymmärtää rhyming slangia juuri loppusoinnun muodostavan sanan poistamisen vuoksi.
Osa cockney rhyming slangin ilmaisuista juontaa juurensa cockneyn lausuntatapaan ja voi siksi olla vaikea ymmärtää. Esimerkiksi ilmaisulla ”Max Miller” viitataan sanaan ”pillow”, koska cockneyn lausunta sanalle ”pillow” on ”piller”. Joskus loppusointu voi myös olla epätäydellinen, kuten tapauksessa Jack Jones – alone.
Usein cockney rhyming slangissa on löydettävissä myös humoristinen tai satiirinen sävy. Esimerkiksi ilmauksilla trouble and strife – wife ja Gawd forbids – kids viitataan perhe-elämään. Monissa ilmauksissa käytetään myös henkilöiden nimiä, esimerkkeinä Harry Randle – candle ja Wee Georgie Wood – good.
Historia

Cockney rhyming slangin alkuperää on vaikea jäljittää täydellisesti, koska kyseessä on suullinen traditio. Ensimmäiset viittaukset cockney-murteeseen ja -kulttuuriin ulottuvat 1600-luvulle, jolloin kirjailijat ja akateemikot alkoivat kirjata alueellisia kansanperinteitä.
Cockney rhyming slang on luultavasti ilmaantunut 1800-luvun ensimmäisillä vuosikymmenillä. Ensimmäiset varsinaiset viittaukset rhyming slangiin löytyvät kuitenkin John Camden Hottenin vuonna 1859 julkaistusta kirjasta ”The Slang Dictionary”.
Yleinen käsitys rhyming slangin alkuperästä on, että Lontoon kauppiaat käyttivät slangia eräänlaisena "cantina" eli salakielenä salatakseen laittomat toimintansa poliisivoimilta. Onkin varmaa, että rhyming slang kehittyi, koska haluttiin salata lauseiden merkitys slangia ymmärtämättömiltä. On kuitenkin epäselvää, halusivatko slangin käyttäjät vain leikitellä kielellä vai oliko käytön taustalla rikollinen toiminta.
Käyttö

Cockney rhyming slang on jatkanut kasvuaan ja nykyään sitä käyttävät monet englantia puhuvat. Esimerkiksi Australiassa ja Yhdysvalloissa käytetään rhyming slangia runsaasti, joskaan ei yhtä innokkaasti kuin Isossa-Britanniassa. Vaikka rhyming slangin käyttö onkin edelleen huomattavinta itälontoolaisten keskuudessa, esimerkiksi myös media on edesauttanut slangin suosiota aina toisesta maailmansodasta lähtien. Myös Ison-Britannian sotilaat levittivät rhyming slangia maailmansotien aikana.
Nykyään rhyming slangia käytetään jo tilanteissa, joissa sen käyttöä olisi aikaisemmin pidetty sopimattomana. Esimerkiksi entinen Ison-Britannian pääministeri Tony Blair käytti rhyming slangia vuoden 1995 puheessaan , minkä lisäksi rhyming slangia tavataan useasti esimerkiksi lehtiotsikoissa ja -artikkeleissa.
Cockney rhyming slangia käytetään runsaasti myös populaarikulttuurissa. Muun muassa Suomessakin tunnetut sarjat ”Only Fools and Horses” ja ”East Enders” käyttävät rhyming slangia. Myös Austin Powers -elokuvien kolmannessa osassa ”Austin Powers ja Kultamuna” kuullaan esimerkkejä cockney rhyming slangin käytöstä.